Catania peakirikus abielluvad  Carmela ja Giacomo ning ka meie oleme pulma kutsutud. Sõidud valge hobusega kaarikus, suudlused, kallistused, ronkmustad ülikonnad ja hirmkallid luksuskleidid - näeme kõike, mida sitsiillased nii väga armastavad. Loomulikult tantsime pulmas meiegi. Henrik Normann kingib pruutpaarile oma valge kaabu ning Raimond Valgre laulu, mille saatel pruut ja peigmees tantsivad oma esimese tantsu. Vanaisa oli Henrikule õpetanud, et kui lähed turule, pane raha kinga sisse. Palermo turul kasutab Henrik just seda nippi ja  varaste eest hoitud raha eest saab ta mitu head ostu teha. Saatejuht Henrik Normann, operaator Aare Varik, režissöör ja toimataja Tiina Park.